Αγαπητοί φίλοι 

Με αφορμή την Παγκόσμια Ημέρα κατά του Καπνίσματος (31 Μαΐου) σας προωθούμε το ενδιαφέρον άρθρο του ιατρού/καρδιολόγου και υποστηρικτή της Κοινο_Τοπίας Ανδρέα Σαμοθρακίτη για τη συσχέτιση του καπνίσματος με τον Covid-19

Εταιρεία Κοινωνικής Δράσης και Πολιτισμού KOINO_TOΠIA

Κάπνισμα και κορωνοϊός

Αγαπητοί φίλοι καπνιστές

Θέτω το ερώτημα,
είναι άλλη μια ευκαιρία να σκεφτείτε να διακόψετε το κάπνισμα ; εν μέσω αυτής της πανδημίας με τον COVID-19 που ενώ προσβάλλει όλα τα συστήματα του ανθρώπου η κύρια πύλη εισόδου είναι το στόμα μας και η μύτη μας και η πρώτη άμυνά μας απέναντί του, είναι η καλή υγεία του αναπνευστικού μας συστήματος.
Είναι γεγονός ότι πολλά γράφονται και διαδίδονται στα ΜΜΕ και στο διαδίκτυο ότι το κάπνισμα βοηθά τους καπνιστές να ασθενήσουν λιγότερο είναι όμως τα πράγματα έτσι ή fake news διασπείρονται με τρόπο για να αμβλύνουν την καταστροφική δράση του καπνίσματος ;

Ας δούμε λίγα επίσημα στοιχεία που μέχρι τώρα δεν αμφισβητήθηκαν από κανέναν.
1. Μεταδοτικότητα COVID-19
Είναι αδιαμφισβήτητο, ότι κάθε χρήση καπνικού προϊόντος, ιδίως μάλιστα το χρόνιο κάπνισμα, προκαλεί μείωση της άμυνας του αναπνευστικού συστήματος και προδιαθέτει για εμφάνιση συχνών βρογχίτιδων και πνευμονικών λοιμώξεων.
Ειδικότερα, έχει αποδειχθεί ότι ο κoρωνοιός αυτός προσπερνά σχετικά εύκολα την υπο λειτουργική άμυνα του κροσσωτού επιθηλίου των αεροφόρων οδών των καπνιστών και προσκολλάται στο αναπνευστικό σύστημα με ειδικούς υποδοχείς του μετατρεπτικού ενζύμου της αγγειοτενσίνης (ACE-2). Η γονιδιακή έκφραση του ενζύμου αυτού είναι υπερλειτουργική στον καπνιστή (Cai 2020), ο οποίος με αυτόν το μηχανισμό παρέχει περισσότερους υποδοχείς και ακόμη πιο πρόσφορο έδαφος για προσκόλληση του ιού στον πνεύμονα.
Επίσης τονίζεται ότι η χρήση προϊόντων καπνού:
α) συνεπάγεται πολύ μεγάλη αύξηση της επαφής των χεριών με το στόμα
β) φέρνει σε συχνή επαφή τα δάκτυλα με δυνητικά μολυσμένα αντικείμενα (πακέτο, σπίρτα, αναπτήρας, συσκευές ατμίσματος, συστήματα ναργιλέ κ.α.) ανεξάρτητα από τη χρήση προστατευτικών γαντιών
γ) δυσχεραίνει τη σωστή χρήση μάσκας
2. Βαρύτητα COVID-19
Η γνωστή από την εποχική γρίπη, βαρύτερη πορεία των ιογενών λοιμώξεων του αναπνευστικού συστήματος στους χρήστες προϊόντων καπνού, επιβεβαιώνεται και με τον SARS-CoV-2. Αναφορές από την Κίνα ανεβάζουν το ποσοστό των καπνιστών ασθενών με COVID-19 που χρειάσθηκε να εισαχθούν σε ΜΕΘ στο 12,3%, ενώ οι μη καπνιστές ήταν μόλις 4,7%
3. Δυσμενής πρόγνωση COVID-19
Πρόσφατη μελέτη από τη Κίνα αναφέρει 9% απώλεια ζωής σε καπνιστές, συγκριτικά με 4% σε μη καπνιστές ασθενείς
4. Διασπορά COVID-19
Ο προ συμπτωματικός ή συμπτωματικός καπνιστής και ιδίως ο πάσχων από ΧΑΠ, με τον χρόνιο βήχα του, προκαλεί μεγαλύτερη σταγονιδιακή διασπορά της νόσου. Τα μικροσταγονίδια από βίαιη εκπνοή ή βήχα σε κλειστό χώρο εξακοντίζονται με ταχύτητα άνω των 10m/sec και φθάνουν σε απόσταση μεγαλύτερη των επτά μέτρων.
Ο χρήστης προϊόντων καπνού, επιπλέον παράγει ρύπους που δυνητικά συμβάλλουν στη διασπορά της νόσου (αποτσίγαρα, αιωρούμενα σωματίδια, τριτογενές κάπνισμα από ρύπανση δαπέδου, επίπλων κ.α.)
5. Παθητικό κάπνισμα - προστασία παιδιών
Η απαγόρευση των μετακινήσεων, που εφαρμόζεται για την αντιμετώπιση της πανδημίας, αυξάνει τον κίνδυνο οικογενειακής έκθεσης, ιδίως μικρών παιδιών, σε δευτερογενές και τριτογενές παθητικό κάπνισμα μέσα στο σπίτι. Στον καπνιστή, που έχει απόλυτη ανάγκη το κάπνισμα, συνιστάται να καπνίζει μόνο σε εξωτερικό χώρο (αυλή ή βεράντα) και εκτός θέας μικρών παιδιών
6. Περιορισμός στο σπίτι - stress
Ο περιορισμός στο σπίτι και η συνεχής συμβίωση μέσα σε μικρό χώρο είναι στρεσογόνοι παράγοντες που μπορεί να επηρεάσουν αρνητικά το συναίσθημα, τον ύπνο, τις ανθρώπινες σχέσεις και να αυξήσουν την επιθυμία των καπνιστών για χρήση καπνικών προϊόντων. Το ίδιο ισχύει για την αυξημένη επιθυμία για πρόσληψη γλυκών και αλκοόλ. Η διατήρηση μιας τακτικής ρουτίνας στον ύπνο, στα γεύματα, στην άσκηση, στην εργασία και στη διασκέδαση θα μετριάσει τις αρνητικές επιδράσεις της απομόνωσης.

Σε σχέση με τα Fake news ότι η νικοτίνη επιδρά θετικά στον ιό και κατ’ επέκταση το κάπνισμα σας παραθέτω την έρευνα της βιοτεχνολογίας πάνω στα φύλλα του καπνού για τη γρήγορη παραγωγή ΑΝΤΙΣΩΜΑΤΩΝ.
Φύλλα καπνού εναντίον του κορωνοϊού
Η θυγατρική βιοτεχνολογίας της καπνοβιομηχανία (BAT), η Kentucky BioProcessing (KBP), στις ΗΠΑ κατάφερε να κλωνοποιήσει ένα τμήμα της αλληλουχίας του Covid-19, γεγονός που βοήθησε στην ανάπτυξη ενός μορίου, επιτρέποντας την παραγωγή αντισωμάτων για την προστασία εναντίον του Covid-19. Το φύλλο του καπνού, στο οποίο προσφεύγει η καπνοβιομηχανία BAT, παρουσιάζει ιδιαίτερες ιδιότητες με πολλαπλά πλεονεκτήματα, σύμφωνα με τον όμιλο, συνιστώντας ένα ευνοϊκό περιβάλλον για μια αποτελεσματικότερη και ταχεία παραγωγή αντισωμάτων, σε σύγκριση με τις παραδοσιακές τεχνικές. «Πιστεύουμε ότι πετύχαμε μια σημαντική πρόοδο με την τεχνολογική μας πλατφόρμα φύλλων καπνού και είμαστε έτοιμοι να εργαστούμε με τις κυβερνήσεις και όλες τις ενδιαφερόμενες πλευρές για να βοηθήσουμε εναντίον του Covid-19», δήλωσε ο διευθυντής επιστημονικών ερευνών της BAT Ντέιβιντ Ράιλι.

Μπορεί οι συνθήκες να είναι πρωτόγνωρες -όπως και σε όλους τους πολίτες έτσι και στους καπνιστές- και αυτό να φέρνει πίεση & ανασφάλεια, αλλά, και για πάρα πολλούς καπνι- στές είναι η χρυσή ευκαιρία, τώρα που ο οργανισμός χρειάζεται ενδυνάμωση, μήπως είναι η ώρα να αναλογιστούν: να απεξαρτηθώ από μια κακιά συνήθεια. Μπροστά μου θα το βρω …

